шега за Хемороиди
Кръстословица за хора с високо самочувствие:
 ВОДОРАВНО
 1. Названието на четвъртия гръден прешлен на динозавъра Тиринозариус Рекс. (археолог.)
 2. Обръщението “Мама ти, стара” на древноарменски .(шег.)
 3. Напитка приготвяна от тигрови нокти, влакна от гърбица на камила, корени от хрян и слюнка (използувана за лекуване на хемороиди в начална фаза при някои берберски племена).
 4. Бащиното име на известен сенегалски бактериологист.
 5. Шумерски бог на финансовите катастрофи и обществените бани.
 6. Не особено известен наш биатлонист от близкото минало, починал трагично при задавяне с кокоша кост на сватбата на братовчед си.
 7. Финикийското название на гъбички на краката. (финик.)
 8. Известен казахстански звероукротител, гостувал у нас с московски цирк през 1966 г.
 9. Звездата отстояща на 432 541 светлинни години от лявата пета на “Малката мечка”
 10. Известна пакистанска фирма за производство на лопатки за въглища, доминираща на средноазиатския пазар в края на 19 век.
 11. Ритуален танц от горното поречие на река Нигер, изпълняван от местните шамани при лечение на абсцес на горен молар.
 12. Другото название на Hypnum Felicium. (бот.)
 13. Малък паразит от семейството на бълхите, изчезнал преди около 154 459 години.
 14. Названието под което плоските клещи са известни в някои планински райони на Перу. (арх.)
 15. Известен наш статист участвувал при заснемането на около дузина телевизионни филми през 60те години. (включително и ролята на човек слизащ от файтон на гара в трети епизод от “ На всеки километър”).
 16. Улица в град Брамптън, Онтарио, Канада (пресечка на Терез Роуд).
 17. Известен читалищен деец от град Пирдоп.
 18. Американска пудра за перуки, произвеждана с голям успех по време на депресията.
 19. Съкратеното название на албански институт, известен с провеждането на експерименти с медузи. (предимно неуспешни)
 20. Името на втория съпруг на племенницата на индианския вожд Татанка-Йотанка.
 21. Герой от оперетата “Инокентий и Агафия” на диригента на военния духов оркестър от град Казан - Панкретий Самуилович Голдман (1827-1903).
 22. Обичаен възглас при уриниране на страдащи от гонорея (трипер).
 23. Малка шапка с шарено дъно (обикновено с перо на върха), носена от младите троли в скандинавската митология.
 24. Известен исландски преводач, превел от бенгалски на исландски поемата “Рамаяна”.
 25. Чешки фармацевт, открил спрей за неутрализиране на сърбежа причиняван от тясно бельо.
 26. Названието на ляв приток на река Лофа, в северна Нигерия. (написано отзад - напред).
 27. Млад таджикски художник успешно участвувал на бианалето на младата съветска живопис в Москва през 1984 година.
 28. Първият тракторист на Горна Волта.
 29. Виден солист от Стокхолмския балет, известен с прочуственната си интерпретация на ролята на Санчо Панса в балета “Дон Кихот” и увлечението си по млади тайландски юноши.
 30. Свиневъд-орденоносец през 1971 година, член на ТКЗС във Врачански окръг.
 31. Инициалите на организацията на колекционерите на бирени капачки в Европа.
 32. Вид гъста новозеландска туршия с много карфиол и бамя.
 33. Марка за измерване вискозитета на течности в древна Ливия.
 34. Бивш старшина от 4то Районно управление на МВР в София , известен сред колегите си като “Махмурлука”.
 35. Второстепенен герой от роман на Флобер.
 36. Виден прогонвач на вещици от Севилия, наричан ”Фризьора” от Саванарола.
 37. Брат - близнак на известното куче - космонавт Стрелка.
 38. Буква от азбуката.
 39. Името на хазайката на Барух Спиноза.
 40. Италиански композитор от 17 век,майстор на кратки мадригали и спагети по наполетански.
 ОТВЕСНО
 1. Изобретателят на нокторезачката.
 2. Родното село на физиотерапевта Кирил Арнаудов Велев.
 3. Музикален инструмент, използуван също и като казан за готвене от някои пигмейски племена.
 7. Неправилен персийски глагол. (трето лице, ед.ч.)
 11. Популярна марка ножове за белене на картофи в Парагвай.
 14. Гара в Никарагуа, близо до която през 1942 година дерайлира товарен влак с банани.
 16. Предреволюционното име на фабрика за цимент в град Пенза, Русия, която при национализирането бе преименувана в “ФЗЦГПОрДТМ” (изгоряла при големия пожар през 1954).
 20. Древноиндийска игра, която някои смятат, като прародител на “Не се сърди, човече”.
 22. Дребен производител на гроздова ракия от русенския край.
 25. Настоящият помощник на кмета в град Оруро, Боливия. (ако не се е пенсионирал вече)
 29. Британски майор, присъствувал при подписването на Нанкинския договор между Велика Британия и Китай след приключването на прословутата Опиумна война(1839-42).
 32. Известен крадец от Неврокопско в годините преди 9ти, успял след идването на власт на комунистите да се сдобие с титла “Активен борец срещу фашизма и капитализма”.
 33. Популярен румънски шахматист, гостувал на шахматен турнир у нас през 1975 година в Банкя.
 35. Една от тайните съставки на освежителната напитка “Кока-кола”.
 36. Виетнамски ботаник починал наскоро от рак на простата жлеза.
 38. Прякор на барабаниста на групата “От кол и въже”, репетираща в читалище “Петър Берон” в периода между 1969-1972 година.